CELEX: 62017TA0236
Language: hu
Date: 2020-12-16 00:00:00
Title: T-236/17. sz. és T-596/17. sz. egyesített ügyek: A Törvényszék 2020. december 16-i ítélete – Balti Gaas kontra Bizottság és INEA („Az Európai Hálózatfinanszírozási Eszköz keretében a 2014–2020 közötti időszakban nyújtott pénzügyi támogatás – A transzeurópai energiaipari infrastruktúra területe – Pályázati felhívások – Intézményi mulasztás megállapítása iránti kereset – Az eljárásra való felkérés hiánya – Elfogadhatatlanság – Megsemmisítés iránti kereset – Keresettel nem megtámadható jogi aktus – Előkészítő aktus – Részleges elfogadhatatlanság – Valamely pályázatot elutasító határozat – Nyilvánvaló értékelési hibák – Indokolási kötelezettség – A Bizottság hatásköre”)

2021.2.22.   
            
            
               HU
            
            
               Az Európai Unió Hivatalos Lapja
            
            
               C 62/23
            
         
      A Törvényszék 2020. december 16-i ítélete – Balti Gaas kontra Bizottság és INEA
      (T-236/17. sz. és T-596/17. sz. egyesített ügyek) (1)
      
      („Az Európai Hálózatfinanszírozási Eszköz keretében a 2014–2020 közötti időszakban nyújtott pénzügyi támogatás - A transzeurópai energiaipari infrastruktúra területe - Pályázati felhívások - Intézményi mulasztás megállapítása iránti kereset - Az eljárásra való felkérés hiánya - Elfogadhatatlanság - Megsemmisítés iránti kereset - Keresettel nem megtámadható jogi aktus - Előkészítő aktus - Részleges elfogadhatatlanság - Valamely pályázatot elutasító határozat - Nyilvánvaló értékelési hibák - Indokolási kötelezettség - A Bizottság hatásköre”)
      (2021/C 62/27)
      Az eljárás nyelve: angol
      
         Felek
      
      
         Felperes: Balti Gaas OÜ (Tallinn, Észtország) (képviselő: E. Tamm ügyvéd)
      
         Alperesek: Európai Bizottság (képviselők: O. Beynet és Y. Marinova meghatalmazottak), Innovációs és Hálózati Projektek Végrehajtó Ügynökség (képviselők: I. Ramallo és L. Di Paolo meghatalmazottak)
      
         A felperest támogató beavatkozó: Észt Köztársaság (képviselő: N. Grünberg meghatalmazott)
      
         Az ügy tárgya
      
      Egyrészt az állítólagosan az INEA 2017. február 17-i levelében foglalt azon határozat megsemmisítése iránt az EUMSZ 263. cikk alapján benyújtott kérelem, amely a felperes által az Európai Hálózatfinanszírozási Eszköz keretében azon többéves munkaprogram keretében 2016-ra vonatkozóan indított második pályázati felhívásra benyújtott pályázatra vonatkozik, amelyet az Európai Hálózatfinanszírozási Eszközön belül a transzeurópai energiaipari infrastruktúra területén a 2014–2020 közötti időszakra vonatkozó pénzügyi támogatás nyújtása céljából többéves munkaprogram létrehozásáról szóló C(2014)2080 bizottsági végrehajtási határozat módosításáról szóló, 2016. március 17-i C(2016)1587 final bizottsági végrehajtási határozat keretében fogadtak el (T-236/17. sz. ügy), másrészt elsődlegesen annak a megállapítására irányuló, EUMSZ 265. cikk alapján benyújtott kérelem, hogy a Bizottság jogellenesen mulasztott el indokolással ellátott határozatot hozni a felperes említett pályázatára vonatkozóan, másodlagosan pedig az Európai Hálózatfinanszírozási Eszközön belül a transzeurópai energiaipari infrastruktúra területén a közös érdekű projektekhez hozzájáruló intézkedésekre vonatkozó támogatások kiválasztásáról és odaítéléséről szóló, 2017. március 14-i C(2017)1593 final bizottsági végrehajtási határozat megsemmisítése iránt benyújtott kérelem (T-596/17. sz. ügy).
      
         Az ítélet rendelkező része
      
      
                  1)
               
               
                  A Törvényszék a kereseteket elutasítja.
               
            
                  2)
               
               
                  Az Innovációs és Hálózati Projektek Végrehajtó Ügynökség (INEA) maga viseli saját költségeit, valamint a Balti Gaas OÜ részéről a T-236/17. sz. ügyben felmerült költségeket, az Európai Bizottság pedig maga viseli az ebben az ügyben felmerült saját költségeit.
               
            
                  3)
               
               
                  A Balti Gaas maga viseli saját költségein felül a Bizottság részéről a T-596/17. sz. ügyben felmerült költségeket.
               
            
                  4)
               
               
                  Az Észt Köztársaság maga viseli saját költségeit.
               
            
         (1)  HL C 221., 2017.7.10.